钦定古今图书集成/明伦汇编/官常典/第730卷 > 特虎雅
## 钦定古今图书集成/明伦汇编/官常典/第730卷 > 特虎雅

按《金史忠义传》：“特虎，雅挞澜水人。躯干雄伟，敢战斗。
达鲁古城之役，活女陷敌，特虎救出之。攻照散城，辽
兵三千来拒，特虎先登，败之。攻卢葛营，麻吉堕马，特
虎独杀辽兵数辈，掖而出之，赏赉逾渥。自临潢班师
至辽河，余睹来袭，娄室已引去，特虎独殿，马惫乃步
斗。娄室与数骑来救，特虎止之曰：‘我以一死捍敌，公
勿来，俱毙无益’”，遂没于阵。皇统间，赠明威将军。